# name
Inserció laboral i qualitat de la ocupació en els ensenyaments de pregrau de la Facultat de Farmàcia

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
L’Agència per a la Qualitat del Sistema Universitari (AQU) i les universitats catalanes, per tal de copsar el grau d’inserció laboral dels titulats, realitzen una enquesta amb una periodicitat triennal. L’enquesta permet conèixer no només la inserció sinó qüestions més especifiques com la temporalitat, la satisfacció respecte de la formació rebuda i el lloc de treball i el nivell de retribució, entre d’altres. L’anàlisi de les dades de les titulacions de la Facultat de Farmàcia, és d’interès per al disseny d’estratègies i d’activitats de orientació professional al centre.

# metadata.dc.description.abstract[].value
L’Agència per a la Qualitat del Sistema Universitari (AQU) i les universitats catalanes, per tal de copsar el grau d’inserció laboral dels titulats, realitzen una enquesta amb una periodicitat triennal. L’enquesta permet conèixer no només la inserció sinó qüestions més especifiques com la temporalitat, la satisfacció respecte de la formació rebuda i el lloc de treball, el nivell de retribució, entre d’altres. L’anàlisi de les dades de les titulacions de Grau de la Facultat de Farmàcia, ha de ser d’interès per al disseny d’estratègies i d’activitats de orientació professional del centre.
L’enquesta s’ha dut a terme durant el 2014 a titulats l’any 2010, per tant són referides a Llicenciats en Farmàcia i Ciència i Tecnologia dels Aliments (CTA) i als Diplomats de Nutrició Humana i Dietètica (NHD). L’anàlisi d’aquestes dades en referència a aquests ensenyaments en el marc de les titulacions de Ciències de la Salut i de les titulacions de la UB, mostren trets característics i diferencials entre les titulacions que s’haurien d’analitzar també en el context socio-econòmic actual.
Aquestes dades mostren que el grau d’ocupació mitjà pels tres ensenyaments és del 86,7%, xifra pràcticament idèntica a la dels ensenyaments en la branca de Ciències de la Salut i 3,6 punts per sobre de la mitjana dels ensenyaments de la UB. L’ocupació en la diplomatura de NHD és, en un 50% mitjançant contractes temporals, mentre que a Farmàcia i CTA l’estabilitat laboral és del 75% i el 85% respectivament. En relació a la situació anterior a l’actual crisi econòmica, tot i que les dades de l’enquesta dels titulats i titulades de la promoció de l’any 2004 reportaven un 95,7% d’ocupació (9 punts per sobre de l’actual dada), s’observa com s’està produint una recuperació en relació a les dades de l’anterior enquesta (titulats del 2007), on la taxa d’ocupació era 3,39 punts inferior a l’actual. En el cas de NHD la contractació a temps parcial també és d’un 50%, molt superior a la de Farmàcia o CTA (aproximadament d’un 13%), i
també més gran de la mitjana dels ensenyaments en Ciències de la Salut (26%). El 10% dels egressats de NHD treballen com autònoms, CTA un 8 % i Farmàcia 5%.
Així mateix els resultats sobre la satisfacció dels coneixements rebuts i de la seva adequació al lloc de feina, aporten dades importants per tal de vetllar, i si s’escau revisar, els continguts de les matèries i la estructura dels plans d’estudis que facin que la formació rebuda sigui la que és necessària per la inserció exitosa i de qualitat dels egressats. En aquest cas els valors pels tres ensenyaments és d’un 5,5 (sobre 7) , molt similar a la de l’àmbit de Ciències de la Salut i de la UB.
Quan a la “qualitat” de la feina, el sou mig brut anual dels llicenciats en Farmàcia es troba entre 18.000-24.000 €. En el cas de CTA les oscil·lacions son més grans entre
12.000-30.000€, i NHD hi ha dos grups un de 18.000-24.000€ i un altre que probablement correspon als que treballen a jornada parcial de 9.000€. Aquestes dades ens indiquen que s’han de revaloritzar les capacitats dels egressats dels tres ensenyaments, principalment els de CTA, per tal d’assolir estipendis més alts i treballs més qualificats d’acord amb la seva formació i especialització.

# metadata.dc.relation.isformatof[].value
Taller presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.rights[].value
cc by (c) Pallàs i Llibería et al., 2015

# metadata.dc.source[].value
Comunicacions a congressos (Farmacologia, Toxicologia i Química Terapèutica)

# metadata.dc.title[].value
Inserció laboral i qualitat de la ocupació en els ensenyaments de pregrau de la Facultat de Farmàcia